الأستاذ (البروفيسور) هوا رتبه اكاديميه فى الجامعات و مؤسسات التعليم بعد الثانوى فى معظم البلدان, الأساتذه بيكونو خبرا فى مجالهم و معلمين من أعلى رتبه, فى معظم انظمه الرتب الأكاديميه "الاستاذ" هوا اعلى منصب أكاديمى و ف شويه بلدان و مؤسسات بتستخدم كلمه "أستاذ" فى الرتب الرتب الدنيا زى استاذ مشارك و استاذ مساعد. الاساتذه بيعملو ابحاث اصليه و بيدريسو دورات البكالوريوس او الدراسات العليا فى مجالات خبرتهم,فى الجامعات اللى فيها كليات دراسات عليا و ممكن يوجهو و يشرفو على طلاب الدراسات العليا اللى بيعملو ابحاث لاطروحه, ف كتير من الجامعات الاساتذه بيكون ليهم مناصب اداريه عليا. مصطلح "الأستاذ" استخدم لأول مره فى أواخر القرن الاربعتاشر عشان يدل على "الشخص اللى بيعلم فرع من فروع المعرفه". إداره التدريس و البحث و المنشورات فى أقسامهم (فى البلدان اللى بيرأس فيها الأستاذ قسم). تقديم المحاضرات و الندوات فى تخصصاتهم. عمل و قياده و نشر البحوث الاصليه المتقدمه فى المجلات اللى بيراجعها زملائهم فى مجالاتهم. تقديم خدمه المجتمع بما فيها ذلك الوظائف الاستشاريه (زىتقديم المشوره للمنظمات الحكوميه و غير الربحيه) أو تقديم تعليقات الخبراء على الأخبار التلفزيونيه أو الإذاعيه أو برامج الشؤون العامه.